Din arbejdsgiver må som udgangspunkt ikke blande sig i din kost og motion. Men forhindrer for eksempel overvægt dig i at udføre dit job ordentligt, kan arbejdsgiver godt stille nogle krav til dig.
Flere og flere arbejdspladser har suppleret eller helt udskiftet kantinens udbud af sovs og kartofler med salater og vegetariske retter. Og på mange arbejdspladser er der også forskellige tilbud om motion, for eksempel motionsrum, løbeklub eller et kvarter med fælles øvelser.